Kamu bisa jelasin ke aku soal Friedrich Paulus dalam bahasa melayu?

Friedrich Wilhelm Ernst Paulus (23 September 1890 – 1 Februari 1957) adalah seorang Jeneral Jerman semasa Perang Dunia II yang memerintah Tentera Darat Ke-6. Beliau mendapat pangkat Fil Marsyal dalam masa 2 jam sebelum penyerahan kalah tentera Jerman dalam Pertempuran Stalingrad (Ogos 1942 hingga Februari 1943). Pertempuran berakhir dengan bencana untuk Jerman Nazi apabila tentera Soviet mengepung dan mengalahkan kira-kira 265,000 askar Wehrmacht, sekutu Paksi mereka dan kolaborator.

Paulus menyerah diri di Stalingrad pada 31 Januari 1943, iaitu hari yang sama beliau diumumkan kenaikkan pangkatnya ke Fil Marsyal oleh Adolf Hitler.

Hitler menjangka Paulus akan membunuh diri, mengulangi kepada para pegawainya bahawa tidak ada Fil Marsyal Jerman pernah ditangkap hidup-hidup. Sewaktu dalam tahanan Soviet ketika peperangan, Paulus menjadi pengkritik lantang terhadap rejim Nazi dan menyertai Jawatankuasa Nasional bagi Jerman Bebas yang ditaja oleh Soviet. Beliau berpindah ke Jerman Timur pada 1953.